als_Latn dik_Latn sag_Latn
Si për te treguar se kush e premtoi tezen e maturës në këmbim të votave, ish –ministrja e Arsimit, Lindita Nikolla e sfidoi deputeten e LSI –së Kejdi Mehmetaj të distancohet nga ky skandal.
Në replikat që shpërthyen mes tyre për situatën në arsim, ish –ministrja tha se priste nga deputetja e re e LSI-së që të dalë e të bëjë thirrje për ndëshkim të gjithkujt që “mashtron maturantët, duke iu ofruar tezën imagjinare në këmbim të kartës së identitetit dhe të eurove për kartën e prindërve”.
Mehmetaj nuk e fsheh që kjo është një akuze ndaj forcës politike që përfaqëson dhe replikon duke thënë se “LSI nuk mund të premtojë teza apo nota provimesh, pasi ky është një proces që sipas saj, kontrollohet nga Partia Socialiste”.
Përplasja nisi pas një statusi që deputetja e LSI-së kishte bërët për reformën në arsim, të cilën e cilësonte si klienteliste, ndërsa ligjin për arsimin e lartë në favor të oligarkëve të lidhur me universitetet private.
Deputetja e LSI-së shkonte më tej në postimin e saj kur akuzonte ish ministren se çdo akt i LSI-së për reformën në arsim kishte ngecur në zyrën e saj.
Në kundërpërgjigje ish ministrja e Arsimit i kujton se LSI e ka votuar ne parlament ligjin e arsimit të lartë dhe i kërkon të mos përhapë panik tek maturantet siç kishte bërë edhe një vit më parë.
Nikolla i drejton disa pyetje deputetes së LSI –së, duke aluduar për lidhje të partisë së saj me universitetet private të njohur për shitje diplomash.
/Tv Klan
als_Latn als_Latn als_Latn als_Latn als_Latn als_Latn als_Latn jav_Latn